Υδροστάχυς

Ο υδροστάχυς (λατινική και επιστημονική ονομασία Hydrostachys) είναι γένος δικοτυλήδονων φυτών, που ανήκει στην ομώνυμη οικογένεια υδροσταχυοειδή (Hydrostachyaceae), της οποίας αποτελεί το μοναδικό γένος και συνεπώς ταυτίζεται μαζί της. Τα φυτά αυτά είναι ιθαγενή της Μαδαγασκάρης και της νότιας και κεντρικής Αφρικής. Τα είδη υδροστάχυος είναι όλα υδρόβια και φυτρώνουν πάνω σε βραχώδες υπόστρωμα μέσα σε νερό με ταχεία ροή. Διαθέτουν κονδυλώδεις ρίζες και τα περισσότερα σύνθετα ομοαξονικά φύλλα και υποτυπώδη άνθη σε πυκνές λογχοειδείς ταξιανθίες.Albach, D.C., Soltis, D.E., Chase, M.W. και Soltis, P.S.: «Phylogenetic placement of the enigmatic angiosperm Hydrostachys, Taxon, τόμ. 50 (2001), σσ. 781-805

Η φυλογενετική τοποθέτηση του υδροστάχυος είναι ιδιαζόντως προβληματική. Εξαιτίας της εξειδικευμένης υδρόβιας μορφολογίας του έχει συχνά ταξινομηθεί μαζί με άλλα υδρόβια φυτά, όπως αυτά της οικογένειας Podostemaceae, η οποία ανήκει σε άλλη τάξη. Ωστόσο, εμβρυολογικά, ανθικά και άλλα μορφολογικά χαρακτηριστικά δεν υποστηρίζουν αυτή τη θέση, ενώ μοριακά δεδομένα υποδεικνύουν ότι το Hydrostachys συνδέεται στενά με φυτά της τάξεως των κρανειωδών. Η θέση όμως του μέσα στην τάξη αυτή είναι αβέβαιη: ίσως να βρίσκεται στη βάση της τάξεως ή να πρέπει να ταξινομείται στην οικογένεια της ορτανσίας, τα Hydrangeaceae.Fan, C.Z., και Xiang, Q.Y. (2003): «Phylogenetic analyses of Cornales based on 26S rRNA and combined 26S rDNA-matK-rbcL sequence data», American Journal of Botany, τόμ. 90, σσ. 1357-1372Kubitzki, K. (2004): «Cornaceae» στο The Families and Genera of Vascular Plants Volume 6: Flowering Plants: Dicotyledons: Celastrales, Oxidales, Rosales, Cornales, Ericales, επιμ. του ιδίου, Springer-Verlag, Νέα Υόρκη 2004 Λιγοστές είναι οι μορφολογικές ομοιότητές του με τα άλλα φυτά των κρανειωδών.

Είδη
Στο γένος Hydrostachys αποδίδονται περίπου 22 είδη Ακολουθεί ένας ενδεικτικός κατάλογος ειδών:

 Hydrostachys decaryi
 Hydrostachys distichophylla («υδροστάχυς ο διστιχόφυλλος»)
 Hydrostachys fimbriata («υδροστάχυς ο ινώδης»)
 Hydrostachys imbricata
 Hydrostachys laciniata
 Hydrostachys longifida
 Hydrostachys maxima («υδροστάχυς ο μέγιστος»)
 Hydrostachys monoica («υδροστάχυς ο μόνοικος»)
 Hydrostachys multifida («υδροστάχυς ο πολυσχιδής»)
 Hydrostachys perrieri
 Hydrostachys plumosa
 Hydrostachys stolonifera
 Hydrostachys trifaria
 Hydrostachys verruculosa

Παραπομπές

Υδροσταχυς